**HEDLER**

Dette er dei to stølane som tilhøyrer bruka på Velken, desse har kvart sitt sæl med træe. Hedler ligg i underkant av ein times gange frå aust, og opp frå gardshusa.Selet på bruk nr 2 vart bygd i 1764, og dette årstalet er innskåre i veggen. Tidlegare kan det ha vore ei open gruva her, og det er på grunn av at ein kan sjå mørke veggar inne i selet. Ein har og tankar om at selet kan ha vore flytta ein gong rundt 1820. Då vart det og mura ein flor under, og det var fordi ein skulle få buskapen i hus.

Buskapen hadde om våren gått ved vårfloren heime før dei jonskotider kom til Hedler. Sjur Velken minnest at «ho Besta» Malena Velken (1873-1941) var budeie fram mot krigsåra. Han fortel og at syskena Anna og Lars som var oppvaksne på garden og elles budde i Oslo, også hjelpte til på Hedler.Det var slutt med slåtten på Hedler ca 1965. Det hende og under krigen at ungdommane i Hausgardane var samla til dans og samvær på Hedler i Påskehelgene.Men oftare samlast dei til dans og moro i gamlastovo på Vindal bak blendingsgardiner og åkle hangande for glasa.

GOD TUR!

Granvin turlag

Kjelde : «*Stølane i Granvin» av Torbjørn Seim og lokalkjende.*